ยืนยันใช้นโยบายวิน-วิน โมเดล แก้ไขปัญหาราคาสินค้าที่ทยอยปรับตัวขึ้น
นายจุรินทร์ ลักษณวิศิษฏ์ รองนายกรัฐมนตรีและรัฐมนตรีว่าการกระทรวงพาณิชย์ เปิดเผยว่า กลุ่มราคาสินค้าที่จะปรับราคาขึ้นนั้นกระทรวงพาณิชย์ จะใช้วิน-วินโมเดล ในการแก้ไขปัญหา โดยพิจารณากำหนดราคาสินค้า เช่น น้ำมันปาล์มขวด ต้องดูต้นทุนและราคาปลายทาง และดูลึกลงไปในสินค้าแต่ละตัว ทั้งตัวทุนการผลิต ค่าขนส่งและต้องพิจารณาถึงปัจจัยอื่นๆ ด้วย แต่บางสินค้าจำเป็นปรับน้อยที่สุดเพื่อไม่ให้กระทบกับผู้บริโภค ขณะที่รายการราคาสินค้าที่ไม่สามารถควบคุมได้ จะพิจารณาปรับขึ้นเป็นกรณีไป ส่วนรายการสินค้าที่ปรับลดลง เช่น ATK ฟ้าทะลายโจรและข้าวสารถุง แต่ราคาสินค้าบางรายการก็ขึ้นอยู่กับฤดูในการเพาะปลูก เช่น มะนาว พริก และพืชผักต่างๆ เป็นต้นด้านร้อยตรี จักรา ยอดมณี รองอธิบดีกรมการค้าภายใน เปิดเผยว่า สินค้าที่ทยอยปรับขึ้น ได้แก่ ปุ๋ยเคมี ซึ่งเป็นสินค้าที่ได้รับผลกระทบโดยตรงจากความขัดแย้งรัสเซีย-ยูเครน เนื่องจากการผลิตปุ๋ยจะต้องนำเข้าวัตถุดิบจากต่างประเทศ ส่วนบะหมี่กึ่งสำเร็จรูปยังไม่อนุญาตให้ผู้ประกอบการขึ้นราคาแต่อย่างใดและตรึงราคาไว้ให้นานที่สุด